ΓΡΑΠΤΗ ΕΡΩΤΗΣΗ E-2241/01

υποβολή: Samuli Pohjamo (ELDR) και Mikko Pesl (ELDR) προς την Επιτροπή

(26 Ιουλίου 2001)

Θέμα: Αναγκαιότητα εισαγωγής μέσων αξιολόγησης των κοινοτικών Διαρθρωτικών Ταμείων

Εκτιμάται ότι η αξιολόγηση, η παρακολούθηση και ο έλεγχος των αποτελεσμάτων των έργων που αναλαμβάνονται εντός των πλαισίων των Διαρθρωτικών Ταμείων είναι ελλιπείς αφού δεν έχει αναπτυχθεί κανένα είδος κοινών και συγκρίσιμων κλιμάκων και ποιοτικών δεικτών.

Ιδιαίτερα, έργα σχετικά με την απασχόληση και τα ζητήματα πρόνοιας καιγείας έχουν ανάγκη ποσοτικών και ποιοτικών κλιμάκων μέτρησης.

Όσοι ασχολούνται με σχετικά έργα έχουν συχνά τη γνώμη ότιπάρχει μεγάλη γραφειοκρατία. Δεν διαθέτουν, συχνά, επαρκή πληροφόρηση και/ή τεχνογνωσία ώστε να κατασκευάσουν οι ίδιοι κανονικοποιημένες κλίμακες μέτρησης.

Τα κριτήρια ποιότητας που θα εφαρμόζονται στουςπό έλεγχο τομείς μπορούν, αυτά τα ίδια, να βελτιώσουν το τελικό αποτέλεσμα των έργων χάρη στη δυνατότητα αξιολόγησής τους. Τα κριτήρια αυτά μπορούν να δράσουν θετικά στον προσδιορισμό και τη μεταγενέστερη εκμετάλλευση των αποτελεσμάτων των έργων.

Πως προτίθεται η Επιτροπή να ενεργήσει ώστε να εισαγάγει κλίμακες μέτρησης αλλά και ποιοτικών δεικτών·

Απάντηση του κ. Barnier εξ ονόματος της Επιτροπής

(12 Οκτωβρίου 2001)

Η παρακολούθηση, η αξιολόγηση και ο έλεγχος αποτελούν βασικά στοιχεία της διαχείρισης των προγραμμάτων τα οποία χρηματοδοτεί η Ευρωπαϊκή Ένωση μέσω των Διαρθρωτικών Ταμείων. Οι σχετικές διατάξεις έγιναν πιο αυστηρές με το πέρασμα των διαδοχικών περιόδων προγραμματισμού.

Για την περίοδο 1994-1999 τα έγγραφα προγραμματισμού περιλαμβάνουν δείκτες παρακολούθησης σε επίπεδο προγράμματος,ποπρογράμματος και μέτρου. Πληροφορίες σχετικά με αυτούς τους δείκτες διατίθενται σε επίπεδο έργου ή σε πιο γενικό επίπεδο (ειδικοί μακροοικονομικοί δείκτες). Οι δείκτες καθορίζονται γενικά σε περιφερειακό ή εθνικό επίπεδο παρά σε κοινοτικό επίπεδο λόγω της ποικιλίας των δράσεων που γίνονται στις διάφορες περιφέρειες και στα διάφορα κράτη μέλη. Η αξιολόγηση της αποτελεσματικότητας και της επίπτωσης των παρεμβάσεων των Διαρθρωτικών Ταμείων θα πρέπει να γίνει με βάση το πλαίσιο στο οποίο γίνονται και για το λόγο αυτό η Επιτροπή δεν έκρινε σκόπιμο να επιβάλει ομοιόμορφους δείκτες και ομοιόμορφες μεθοδολογίες για κάθε κατάσταση.

Για την παρούσα περίοδο 2000-2006 οι διατάξεις έγιναν πιο αυστηρές χάρη στον κανονισμό του Συμβουλίου (ΕΚ) αριθ. 1260/1999 της 21ης Ιουνίου 1999 που προβλέπει τις γενικές διατάξεις σχετικά με τα Διαρθρωτικά Ταμεία, ειδικά χάρη στο άρθρο 36 (παρακολούθηση), στο κεφάλαιο III (αξιολόγηση) και στο κεφάλαιο IV (αποθεματικό επίδοσης).

Η Επιτροπή λαμβάνει επίσης πρακτικά μέτρα για τη βελτίωση της ποιότητας της παρακολούθησης, της αξιολόγησης και του ελέγχου.

Για παράδειγμα:

- Έχουν αναπτυχθεί έγγραφα εργασίας και εγχειρίδια αξιολόγησης τα οποία παρέχουν μεθοδολογική καθοδήγηση για την ανάπτυξη κατάλληλων δεικτών και για τη μέτρηση της αποτελεσματικότητας και της επίπτωσης των δαπανών.

- Η οργάνωση ανταλλαγών εμπειριών ανάμεσα στις αρχέςλοποίησης μέσω σεμιναρίων και τεχνικών συσκέψεων. Στις εκδηλώσεις αυτές συμμετέχουν τόσο οι εμπειρογνώμονες αξιολόγησης όσο και οιπεύθυνοι διαχείρισης των προγραμμάτων.

- Συμβουλές και ενίσχυση των αρχών των κρατών μελών για την προετοιμασία των προγραμμάτων.

Οι δραστηριότητες αυτές καλύπτουν όλους τους τομείς που περιλαμβάνουν την απασχόληση, τα κοινωνικά θέματα και τηνγεία. Η εργασία στον τομέα αυτό συνεχίζεται και η Επιτροπή θα συνεχίσει την προσπάθειά της για την πραγματοποίηση βελτιώσεων και κατά τα επόμενα έτη.